CELEX: 22014D0180
Language: hr
Date: 2014-09-25 00:00:00
Title: Odluka Zajedničkog odbora EGP-a br. 180/2014 od 25. rujna 2014. o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2015/1248]

30.7.2015   
            
            
               HR
            
            
               Službeni list Europske unije
            
            
               L 202/30
            
         ODLUKA ZAJEDNIČKOG ODBORA EGP-a
   br. 180/2014
   od 25. rujna 2014.
   o izmjeni Priloga II. (Tehnički propisi, norme, ispitivanje i potvrđivanje) Sporazumu o EGP-u [2015/1248]
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
   budući da:
   
               (1)
            
            
               Odluka Komisije 2000/180/EZ (1), koja je uključena u Sporazum o EGP-u, zastarjela je te bi sukladno tome upućivanje na nju trebalo izbrisati iz Sporazuma o EGP-u.
            
         
               (2)
            
            
               Zbog praktičnih razloga, akti navedeni pod naslovom „AKTI KOJE UGOVORNE STRANKE PRIMAJU NA ZNANJE” u poglavlju XV. Priloga II. označuju se novim brojevima.
            
         
               (3)
            
            
               Prilog II. Sporazumu o EGP-u trebalo bi stoga na odgovarajući način izmijeniti,
            
         DONIO JE OVU ODLUKU:
   Članak 1.
   Poglavlje XV. Priloga II. Sporazumu o EGP-u mijenja se kako slijedi:
   
               1.
            
            
               Tekst točke 12.j (Odluka Komisije 2000/180/EZ) briše se.
            
         
               2.
            
            
               Pod naslovom „AKTI KOJE UGOVORNE STRANKE PRIMAJU NA ZNANJE” točke 13. (izbrisana) do 26. (Preporuka Komisije od 11. travnja 2006.) označuju se novim brojevima od 1. do 14.
            
         Članak 2.
   Ova Odluka stupa na snagu 26. rujna 2014., pod uvjetom da su sve obavijesti iz članka 103. stavka 1. Sporazuma o EGP-u podnesene (2).
   Članak 3.
   Ova se Odluka objavljuje u odjeljku o EGP-u i u Dodatku o EGP-u Službenom listu Europske unije.
   
      Sastavljeno u Bruxellesu 25. rujna 2014.
      
         
            Za Zajednički odbor EGP-a
         
         
            Predsjednik
         
         Kurt JÄGER
      
   
   
      (1)  SL L 57, 2.3.2000., str. 34.
   
   
      (2)  Ustavni zahtjevi nisu navedeni.